CELEX: 32014R0354
Language: sk
Date: 2014-04-08 00:00:00
Title: Vykonávacie nariadenie Komisie (EÚ) č. 354/2014 z  8. apríla 2014 , ktorým sa mení a opravuje nariadenie (ES) č. 889/2008, ktorým sa ustanovujú podrobné pravidlá implementácie nariadenia Rady (ES) č. 834/2007 o ekologickej výrobe a označovaní ekologických produktov so zreteľom na ekologickú výrobu, označovanie a kontrolu

9.4.2014   
            
            
               SK
            
            
               Úradný vestník Európskej únie
            
            
               L 106/7
            
         VYKONÁVACIE NARIADENIE KOMISIE (EÚ) č. 354/2014
   z 8. apríla 2014,
   ktorým sa mení a opravuje nariadenie (ES) č. 889/2008, ktorým sa ustanovujú podrobné pravidlá implementácie nariadenia Rady (ES) č. 834/2007 o ekologickej výrobe a označovaní ekologických produktov so zreteľom na ekologickú výrobu, označovanie a kontrolu
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 834/2007 z 28. júna 2007 o ekologickej výrobe a označovaní ekologických produktov, ktorým sa zrušuje nariadenie (EHS) č. 2092/91 (1), a najmä na jeho článok 12 ods. 3, článok 14 ods. 2, článok 16 ods. 1 a článok 3 písm. a),
   keďže:
   
               (1)
            
            
               V hlave III kapitole 2 nariadenia (ES) č. 834/2007 sa stanovujú základné požiadavky týkajúce sa výroby na farme. Podrobné pravidlá implementácie uvedených základných požiadaviek boli stanovené v nariadení Komisie (ES) č. 889/2008 (2).
            
         
               (2)
            
            
               Článkom 12 nariadenia (ES) č. 834/2007 sa umožňuje využitie takých poľnohospodárskych vstupov, akými sú hnojivá, pôdne pomocné látky a prípravky na ochranu rastlín za určitých podmienok a za predpokladu, že boli povolené na používanie v ekologickej výrobe. V súlade s postupom stanoveným v článku 16 ods. 3 uvedeného nariadenia členské štáty predložili ostatným členským štátom a Komisii potrebnú dokumentáciu v záujme zahrnutia určitých produktov do príloh I a II k nariadeniu (ES) č. 889/2008. Uvedenú dokumentáciu preskúmala expertná skupina pre technické poradenstvo v oblasti ekologickej výroby (ďalej len „ESTEV“).
            
         
               (3)
            
            
               Skupina ESTEV (3) dospela k záveru, že pokiaľ ide o hnojivá a pôdne pomocné látky, látky digestát (vyfermentovaný substrát z výroby bioplynu), hydrolyzované bielkoviny z vedľajších živočíšnych produktov, leonardit, chitín a sapropel sú v súlade s ekologickými cieľmi a zásadami, a na základe jej odporúčania by sa uvedené látky mali zahrnúť do prílohy I k nariadeniu (ES) č. 889/2008 na použitie za určitých špecifických podmienok.
            
         
               (4)
            
            
               Na základe odporúčaní skupiny ESTEV by sa limitná hodnota „0“ pre chróm (VI) v súvislosti s určitými látkami uvedenými v prílohe I k nariadeniu (ES) č. 889/2008 mala nahradiť pojmom „nedetekovateľný“.
            
         
               (5)
            
            
               Pre prípravky na ochranu rastlín dospela ESTEV vo svojich odporúčaniach (4) k záveru, že látky ovčí tuk, laminarín a kremičitan hlinitý (kaolín) sú v súlade s ekologickými cieľmi a zásadami. Preto by sa uvedené látky mali zahrnúť do prílohy II k nariadeniu (ES) č. 889/2008 na použitie za určitých špecifických podmienok.
            
         
               (6)
            
            
               Pokiaľ ide o horizontálne právne predpisy pre prípravky na ochranu rastlín, vykonávacím nariadením Komisie (EÚ) č. 540/2011 (5) sa stanovil úniový zoznam účinných látok, ktoré boli predtým zahrnuté do prílohy I k smernice Rady 91/414/EHS (6) a účinných látok schválených podľa nariadenia Európskeho parlamentu a Rady (ES) č. 1107/2009 (7). Je vhodné upraviť príslušné časti prílohy II k nariadeniu (ES) č. 889/2008 v súlade s uvedeným zoznamom. Konkrétne želatína, rotenón extrahovaný z Derris spp. a Lonchocarpus spp. a Terphrosia spp., diamónium fosfát, oktanoát medi, kamenec draselný (síran hlinitý, kalinit), minerálne oleje a manganistan draselný by sa mali z uvedenej prílohy vypustiť.
            
         
               (7)
            
            
               Pokiaľ ide o účinné látky lecitín, prípravky extrahované z Quassia amara a hydroxid vápenatý, pre ktoré už boli Komisii predložené žiadosti o schválenie na základe nariadenia (ES) č. 1107/2009, v tomto štádiu je vhodné výnimočne ich ponechať v zozname v prílohe II k nariadeniu (ES) č. 889/2008, až kým nebude ukončené ich posudzovanie. Na základe záverov posudzovania Komisia prijme potrebné opatrenia, pokiaľ ide o to, či tieto tri látky majú byť naďalej v zozname v prílohe II k nariadeniu (ES) č. 889/2008.
            
         
               (8)
            
            
               Vzhľadom na uvedené horizontálne právne predpisy je takisto vhodné prispôsobiť názov, opis, požiadavky na zloženie a podmienky používania určitých látok a mikroorganizmov uvedených v prílohe II k nariadeniu (ES) č. 889/2008, najmä pokiaľ ide o rastlinné oleje, mikroorganizmy používané na biologickú ochranu pred škodcami a chorobami, feromóny, meď, etylén, parafínový olej a hydrogenuhličitan draselný.
            
         
               (9)
            
            
               Článok 24 ods. 2 nariadenia (ES) č. 889/2008 bol zmenený vykonávacím nariadením Komisie (EÚ) č. 505/2012 (8), a to s cieľom aktualizovať odkazy na prílohy V a VI k nariadeniu (ES) č. 889/2008, ktoré boli nahradené vykonávacím nariadením (EÚ) č. 505/2012. V zmenenom znení článku 24 ods. 2 nariadenia (ES) č. 889/2008 boli omylom vynechané „homeopatické výrobky“. Keďže tieto výrobky sa v tomto ustanovení nachádzali pred zmenou vykonanou vykonávacím nariadením (EÚ) č. 505/2012, je potrebné ich doň znovu vložiť.
            
         
               (10)
            
            
               V prílohe V k nariadeniu (ES) č. 889/2008 zmenenému vykonávacím nariadením (EÚ) č. 505/2012 sa položky predtým uvedené ako defluoridovaný fosforečnan vápenatý (správny názov: odfluorovaný fosforečnan vápenatý) a defluoridovaný fosforečnan divápenatý (správny názov: odfluorovaný fosforečnan dvojvápenatý) omylom nahradili všeobecným opisom, menovite látkou odfluórovaný fosforečnan. Odfluórovaný fosforečnan však nie je ekvivalentom produktov odfluorovaný fosforečnan vápenatý a odfluorovaný fosforečnan dvojvápenatý. Preto by sa uvedené dva produkty mali znovu vložiť do prílohy V k nariadeniu (ES) č. 889/2008 a odfluórovaný fosforečnan by sa mal vypustiť.
            
         
               (11)
            
            
               Vykonávacím nariadením Komisie (EÚ) č. 651/2013 (9) sa z nariadenia Komisie (ES) č. 1810/2005 (10) vypustilo pôvodné povolenie pre klinoptilolit, rozšírilo sa jeho použitie ako doplnkovej látky vo výžive zvierat na všetky druhy zvierat a zmenil sa jeho kód na 1g568. S cieľom naďalej umožniť používanie klinoptilolitu v ekologickej výrobe je preto potrebné upraviť prílohu VI k nariadeniu (ES) č. 889/2008 v súlade s vykonávacím nariadením (EÚ) č. 651/2013.
            
         
               (12)
            
            
               Nariadenie (ES) č. 889/2008 by sa preto malo zodpovedajúcim spôsobom zmeniť a opraviť.
            
         
               (13)
            
            
               V záujme právnej istoty by sa oprava článku 24 ods. 2 a prílohy V k nariadeniu (ES) č. 889/2008 mala uplatňovať od dátumu nadobudnutia účinnosti vykonávacieho nariadenia (EÚ) č. 505/2012.
            
         
               (14)
            
            
               Opatrenia stanovené v tomto nariadení sú v súlade so stanoviskom Regulačného výboru pre ekologickú výrobu,
            
         PRIJALA TOTO NARIADENIE:
   Článok 1
   Zmena nariadenia (ES) č. 889/2008
   Prílohy I, II a VI k nariadeniu (ES) č. 889/2008 sa menia v súlade s bodmi 1, 2 a 4 prílohy k tomuto nariadeniu.
   Článok 2
   Oprava nariadenia (ES) č. 889/2008
   Nariadenie (ES) č. 889/2008 sa opravuje takto:
   
               1.
            
            
               V článku 24 sa odsek 2 nahrádza takto:
               „2.   Fytoterapeutické a homeopatické výrobky, stopové prvky a výrobky uvedené v oddiele 1 prílohy V a oddiele 3 prílohy VI sa používajú prednostne pred chemicky syntetizovanými alopatickými veterinárnymi liečivami alebo antibiotikami za predpokladu, že ich terapeutický účinok je efektívny pre daný živočíšny druh a stav, pre ktorý je liečba určená.“
            
         
               2.
            
            
               Príloha V sa mení v súlade s bodom 3 prílohy k tomuto nariadeniu.
            
         Článok 3
   Nadobudnutie účinnosti a uplatňovanie
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   
   Článok 2 sa však uplatňuje od 16. júna 2012.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. apríla 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 189, 20.7.2007, s. 1.
   
      (2)  Nariadenie Komisie (ES) č. 889/2008 z 5. septembra 2008, ktorým sa ustanovujú podrobné pravidlá implementácie nariadenia Rady (ES) č. 834/2007 o ekologickej výrobe a označovaní ekologických produktov so zreteľom na ekologickú výrobu, označovanie a kontrolu (Ú. v. EÚ L 250, 18.9.2008, s. 1).
   
      (3)  Záverečná správa:
   http://ec.europa.eu/agriculture/organic/files/eu-policy/expert-recommendations/expert_group/final_report_on_fertilizers_to_be_published_en.pdf.
   
      (4)  Záverečná správa:
   http://ec.europa.eu/agriculture/organic/files/eu-policy/expert-recommendations/expert_group/final_report_on_plant_protection_products.pdf.
   
      (5)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
   
      (6)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).
   
      (7)  Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh (Ú. v. EÚ L 309, 24.11.2009, s. 1).
   
      (8)  Vykonávacie nariadenie Komisie (EÚ) č. 505/2012 zo 14. júna 2012, ktorým sa mení a dopĺňa a opravuje nariadenie (ES) č. 889/2008, ktorým sa ustanovujú podrobné pravidlá implementácie nariadenia Rady (ES) č. 834/2007 o ekologickej výrobe a označovaní ekologických produktov so zreteľom na ekologickú výrobu, označovanie a kontrolu (Ú. v. EÚ L 154, 15.6.2012, s. 12).
   
      (9)  Vykonávacie nariadenie Komisie (EÚ) č. 651/2013 z 9. júla 2013 o povolení klinoptilolitu sedimentárneho pôvodu ako kŕmnej doplnkovej látky pre všetky živočíšne druhy a o zmene nariadenia (ES) č. 1810/2005 (Ú. v. EÚ L 189, 10.7.2013, s. 1).
   
      (10)  Nariadenie Komisie (ES) č. 1810/2005 zo 4. novembra 2005 o novom povolení doplnkovej látky v krmivách na obdobie desiatich rokov, trvalom povolení určitých doplnkových látok v krmivách a dočasnom povolení nových možností použitia určitých už povolených doplnkových látok v krmivách (Ú. v. EÚ L 291, 5.11.2005, s. 5).
   
      PRÍLOHA
      Prílohy I, II, V a VI k nariadeniu (ES) č. 889/2008 sa menia takto:
      
                  1.
               
               
                  Príloha I sa mení takto:
                  
                              a)
                           
                           
                              Riadok s položkou „Kompostovaný alebo fermentovaný odpad z domácností“ sa nahrádza takto:
                              
                                          „B
                                       
                                       
                                          Kompostovaná alebo fermentovaná zmes odpadu z domácností
                                       
                                       
                                          Výrobok získaný zo separovaného odpadu z domácností, ktorý prešiel procesom kompostovania alebo anaeróbnej fermentácie pri výrobe bioplynu.
                                          Len odpad z domácností zeleninového a živočíšneho pôvodu.
                                          Len ak sa vyrába v uzatvorenom a monitorovanom zbernom systéme, ktorý daný členský štát uznal.
                                          Najvyššie koncentrácie v mg/kg sušiny:
                                          kadmium 0,7; meď: 70; nikel: 25; olovo: 45; zinok: 200; ortuť: 0,4; chróm (celkovo): 70; chróm (VI): nedetekovateľný.“
                                       
                                    
                        
                              b)
                           
                           
                              Za riadok „Kompostovaná alebo fermentovaná zmes rastlinnej hmoty“ sa vkladá tento riadok:
                              
                                          „B
                                       
                                       
                                          Digestát (vyfermentovaný substrát z výroby bioplynu) obsahujúci vedľajšie živočíšne produkty fermentované spolu s materiálom rastlinného alebo živočíšneho pôvodu, ako sa uvádza v tejto prílohe
                                       
                                       
                                          Vedľajšie živočíšne produkty (vrátane vedľajších produktov z voľne žijúcich zvierat) kategórie 3 a obsah tráviaceho traktu kategórie 2 (kategórie 2 a 3, ako sú vymedzené v nariadení Európskeho parlamentu a Rady (ES) č. 1069/2009) (1) nesmú pochádzať z priemyselného chovu.
                                          Postupy musia byť v súlade s nariadením Komisie (EÚ) č. 142/2011 (2).
                                          Neuplatňuje sa na jedlé časti plodín.
                                       
                                    
                        
                              c)
                           
                           
                              Riadok s položkou „Výrobky alebo vedľajšie výrobky živočíšneho pôvodu“ sa nahrádza takto:
                              
                                          „B
                                       
                                       
                                          Výrobky alebo vedľajšie výrobky živočíšneho pôvodu:
                                          
                                                       
                                                   
                                                   
                                                      krvná múčka
                                                   
                                                
                                                       
                                                   
                                                   
                                                      múčka z paznechtov a kopýt
                                                   
                                                
                                                       
                                                   
                                                   
                                                      rohová múčka
                                                   
                                                
                                                       
                                                   
                                                   
                                                      kostná múčka alebo deželatínovaná kostná múčka
                                                   
                                                
                                                       
                                                   
                                                   
                                                      rybia múčka
                                                   
                                                
                                                       
                                                   
                                                   
                                                      mäsová múčka
                                                   
                                                
                                                       
                                                   
                                                   
                                                      múčka z peria, chlpov a múčka ‚chiquette‘
                                                   
                                                
                                                       
                                                   
                                                   
                                                      vlna
                                                   
                                                
                                                       
                                                   
                                                   
                                                      kožušina (1)
                                                   
                                                
                                                       
                                                   
                                                   
                                                      chlpy
                                                   
                                                
                                                       
                                                   
                                                   
                                                      mliekarenské výrobky
                                                   
                                                
                                                       
                                                   
                                                   
                                                      hydrolyzované bielkoviny (2)
                                                   
                                                
                                       
                                          
                                                      (1)
                                                   
                                                   
                                                      Maximálna koncentrácia chrómu (VI) v mg/kg sušiny: nedetegovateľná.
                                                   
                                                
                                                      (2)
                                                   
                                                   
                                                      Neuplatňuje sa na jedlé časti plodín.“
                                                   
                                                
                                    
                        
                              d)
                           
                           
                              Dopĺňajú sa tieto riadky:
                              
                                          „B
                                       
                                       
                                          Leonardit (surový organický sediment bohatý na humínové kyseliny)
                                       
                                       
                                          Len ak je získaný ako vedľajší produkt ťažby.
                                       
                                    
                                          B
                                       
                                       
                                          Chitín (polysacharid získaný z panciera kôrovcov)
                                       
                                       
                                          Len ak je získaný trvalo udržateľným rybárstvom, ako sa vymedzuje v článku 3 písm. e) nariadenia Rady (ES) č. 2371/2002, (3) alebo z ekologickej akvakultúry.
                                       
                                    
                                          B
                                       
                                       
                                          Bohatý organický sediment vytvorený z odumretých sladkovodných organizmov bez prístupu kyslíka (napr. sapropel)
                                       
                                       
                                          Len organické sedimenty, ktoré sú vedľajšími produktmi hospodárenia v sladkovodnom prostredí alebo sú extrahované z bývalých sladkovodných oblastí.
                                          V prípade, že je aplikovateľné, je potrebné extrakciu vykonávať takým spôsobom, aby to malo minimálny vplyv na vodné prostredie.
                                          Len sedimenty získané zo zdrojov nekontaminovaných pesticídmi, perzistentnými organickými znečisťujúcimi látkami a uhľovodíkmi podobnými benzínu.
                                          Najvyššie koncentrácie v mg/kg sušiny::
                                          kadmium: 0,7; meď: 70; nikel: 25; olovo: 45; zinok: 200; ortuť: 0,4; chróm (celkovo): 70; chróm (VI): nedetegovateľný.
                                       
                                    
                        
            
                  2.
               
               
                  Príloha II sa mení takto:
                  
                              a)
                           
                           
                              Oddiely 1 a 2 sa nahrádzajú takto:
                              „1.   Látky rastlinného alebo živočíšneho pôvodu
                              
                              
                                          Povolenie
                                       
                                       
                                          Názov
                                       
                                       
                                          Opis, požiadavky na zloženie, podmienky používania
                                       
                                    
                                          A
                                       
                                       
                                          Azadirachtin extrahovaný z Azadirachta indica (strom Neem)
                                       
                                       
                                          Insekticíd
                                       
                                    
                                          A
                                       
                                       
                                          Včelí vosk
                                       
                                       
                                          Prípravok na ošetrenie drevín po reze
                                       
                                    
                                          B
                                       
                                       
                                          Hydrolyzované bielkoviny okrem želatíny
                                       
                                       
                                          Atraktant, len v povolených aplikáciách v kombinácii s inými vhodnými prípravkami z tohto zoznamu
                                       
                                    
                                          A
                                       
                                       
                                          Lecitín
                                       
                                       
                                          Fungicíd
                                       
                                    
                                          B
                                       
                                       
                                          Rastlinné oleje
                                       
                                       
                                          Insekticíd, akaricíd, fungicíd, baktericíd a inhibítor klíčenia
                                          Prípravky v zmysle vymedzenia v prílohe k vykonávaciemu nariadeniu Komisie (EÚ) č. 540/2011 (4)
                                          
                                       
                                    
                                          A
                                       
                                       
                                          Pyretríny extrahované z Chrysanthemum cinerariaefolium
                                          
                                       
                                       
                                          Insekticíd
                                       
                                    
                                          A
                                       
                                       
                                          Kvassia extrahovaná z Quassia amara
                                          
                                       
                                       
                                          Insekticíd, repelent
                                       
                                    2.   Mikroorganizmy používané na biologickú ochranu pred škodcami a chorobami
                              
                              
                                          Povolenie
                                       
                                       
                                          Názov
                                       
                                       
                                          Opis, požiadavky na zloženie, podmienky používania
                                       
                                    
                                          A
                                       
                                       
                                          Mikroorganizmy
                                       
                                       
                                          Prípravky v zmysle vymedzenia v prílohe k vykonávaciemu nariadeniu (EÚ) č. 540/2011 a ktoré nie sú GMO pôvodu“
                                       
                                    
                        
                              b)
                           
                           
                              Oddiel 4 sa nahrádza takto:
                              „4.   Látky používané v pasciach a/alebo dávkovačoch
                              
                              
                                          Povolenie
                                       
                                       
                                          Názov
                                       
                                       
                                          Opis, požiadavky na zloženie, podmienky používania
                                       
                                    
                                          A
                                       
                                       
                                          Feromóny
                                       
                                       
                                          Atraktant, narušuje sexuálne správanie; len v pasciach a dávkovačoch.
                                          Prípravky v zmysle vymedzenia v prílohe k vykonávaciemu nariadeniu (EÚ) č. 540/2011 (čísla 255, 258 a 259).
                                       
                                    
                                          A
                                       
                                       
                                          Pyretroidy (len deltametrín a lambdacyhalotrín)
                                       
                                       
                                          Insekticíd; len v pasciach so špecifickými atraktantmi; len proti Bactrocera oleae a Ceratitis capitata Wied.“
                                       
                                    
                        
                              c)
                           
                           
                              Oddiely 6 a 7 sa nahrádzajú takto:
                              „6.   Iné látky tradične používané v ekologickom poľnohospodárstve
                              
                              
                                          Povolenie
                                       
                                       
                                          Názov
                                       
                                       
                                          Opis, požiadavky na zloženie, podmienky používania
                                       
                                    
                                          B
                                       
                                       
                                          Zlúčeniny medi v týchto formách: hydroxid meďnatý, oxichlorid meďnatý, oxid meďnatý, zmes bordeaux a tribázický síran meďnatý
                                       
                                       
                                          Len použitia ako baktericíd a fungicíd do 6 kg medi na 1 ha za 1 rok.
                                          V prípade viacročných plodín môžu členské štáty odchylne od prvého odseku stanoviť, že limit 6 kg medi sa v danom roku môže prekročiť za predpokladu, že priemerné množstvo, ktoré sa skutočne použije počas 5-ročného obdobia pozostávajúceho z daného roku a štyroch predchádzajúcich rokov, neprekročí 6 kg.
                                          Na účely ochrany vody a necieľových organizmov je potrebné prijať opatrenia na zmiernenie rizika, akými sú nárazníkové zóny.
                                          Prípravky v zmysle vymedzenia v prílohe k vykonávaciemu nariadeniu (EÚ) č. 540/2011 (čísla 277).
                                       
                                    
                                          A
                                       
                                       
                                          Etylén
                                       
                                       
                                          Dozrievanie banánov, kivi a kaki; dozrievanie citrusových plodov len ako súčasť ošetrenia proti poškodeniu vrtivkami na citrusoch; stimulátor kvitnutia u ananásov, inhibítor klíčenia zemiakov a cibule.
                                          Možno povoliť len použitie ako rastový regulátor rastlín vo vnútorných priestoroch. Povolenia sa môžu udeliť len profesionálnym používateľom.
                                       
                                    
                                          A
                                       
                                       
                                          Draselná soľ mastnej kyseliny (mäkké mydlo)
                                       
                                       
                                          Insekticíd
                                       
                                    
                                          A
                                       
                                       
                                          Polysulfid vápnika
                                       
                                       
                                          Fungicíd
                                       
                                    
                                          A
                                       
                                       
                                          Parafínový olej
                                       
                                       
                                          Insekticíd, akaricíd.
                                          Prípravky v zmysle vymedzenia v prílohe k vykonávaciemu nariadeniu (EÚ) č. 540/2011 (čísla 294 a 295).
                                       
                                    
                                          A
                                       
                                       
                                          Kremenný piesok
                                       
                                       
                                          Repelent
                                       
                                    
                                          A
                                       
                                       
                                          Síra
                                       
                                       
                                          Fungicíd, akaricíd
                                       
                                    
                                          B
                                       
                                       
                                          Repelenty živočíšneho alebo rastlinného pôvodu pachu ovčieho tuku
                                       
                                       
                                          Repelent.
                                          Len na nejedlé časti plodiny a v prípadoch, keď plodina nie je požívaná ovcami alebo kozami.
                                          Prípravky v zmysle vymedzenia v prílohe k vykonávaciemu nariadeniu (EÚ) č. 540/2011 (číslo 249).
                                       
                                    7.   Iné látky
                              
                              
                                          Povolenie
                                       
                                       
                                          Názov
                                       
                                       
                                          Opis, požiadavky na zloženie, podmienky používania
                                       
                                    
                                          B
                                       
                                       
                                          Kremičitan hlinitý (kaolín)
                                       
                                       
                                          Repelent
                                       
                                    
                                          A
                                       
                                       
                                          Hydroxid vápenatý
                                       
                                       
                                          Fungicíd len na ovocné stromy, vrátane škôlok, na ničenie Nectria galligena
                                          
                                       
                                    
                                          B
                                       
                                       
                                          Laminarín
                                       
                                       
                                          Spúšťač sebaobranného mechanizmu plodiny.
                                          Hnedé riasy sa pestujú buď organicky v súlade s článkom 6d, alebo sú zberané udržateľným spôsobom v súlade s článkom 6c.
                                       
                                    
                                          B
                                       
                                       
                                          Hydrogenuhličitan draselný (známy aj ako bikarbonát draselný)
                                       
                                       
                                          Fungicíd a insekticíd“
                                       
                                    
                        
            
                  3.
               
               
                  V prílohe V sa oddiel 1 nahrádza takto:
                  „1.   KŔMNE SUROVINY MINERÁLNEHO PÔVODU:
                  
                              A
                           
                           
                              Zvápenatené morské ulity
                           
                           
                               
                           
                        
                              A
                           
                           
                              Maerl
                           
                           
                               
                           
                        
                              A
                           
                           
                              Litotamnion
                           
                           
                               
                           
                        
                              A
                           
                           
                              Glukonan vápenatý
                           
                           
                               
                           
                        
                              A
                           
                           
                              Uhličitan vápenatý
                           
                           
                               
                           
                        
                              A
                           
                           
                              Defluorovaný fosforečnan vápenatý
                           
                           
                               
                           
                        
                              A
                           
                           
                              Defluorovaný fosforečnan dvojvápenatý
                           
                           
                               
                           
                        
                              A
                           
                           
                              Oxid horečnatý (anhydrid)
                           
                           
                               
                           
                        
                              A
                           
                           
                              Síran horečnatý
                           
                           
                               
                           
                        
                              A
                           
                           
                              Chlorid horečnatý
                           
                           
                               
                           
                        
                              A
                           
                           
                              Uhličitan horečnatý
                           
                           
                               
                           
                        
                              A
                           
                           
                              Fosforečnan vápenato – horečnatý
                           
                           
                               
                           
                        
                              A
                           
                           
                              Fosforečnan horečnatý
                           
                           
                               
                           
                        
                              A
                           
                           
                              Dihydrogenfosforečnan sodný
                           
                           
                               
                           
                        
                              A
                           
                           
                              Fosforečnan sodno-vápenatý
                           
                           
                               
                           
                        
                              A
                           
                           
                              Chlorid sodný
                           
                           
                               
                           
                        
                              A
                           
                           
                              Hydrogenuhličitan sodný
                           
                           
                               
                           
                        
                              A
                           
                           
                              Uhličitan sodný
                           
                           
                               
                           
                        
                              A
                           
                           
                              Síran sodný
                           
                           
                               
                           
                        
                              A
                           
                           
                              Chlorid draselný“
                           
                           
                               
                           
                        
            
                  4.
               
               
                  V prílohe VI oddiele 1 písm. d) „Spojivá, protihrudkujúce látky a koagulanty“ sa zápis pre klinoptilolit nahrádza takto:
                  
                              Oprávnenie
                           
                           
                              ID číslo
                           
                           
                              Látka
                           
                           
                              Opis, podmienky používania
                           
                        
                              „B
                           
                           
                              1
                           
                           
                              1g568
                           
                           
                              Klinoptilolit sedimentárneho pôvodu, [všetky druhy]“
                           
                           
                               
                           
                        
            
         (1)  Nariadenie Európskeho parlamentu a Rady (ES) č. 1069/2009 z 21. októbra 2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu a ktorým sa zrušuje nariadenie (ES) č. 1774/2002 (nariadenie o vedľajších živočíšnych produktoch) (Ú. v. EÚ L 300, 14.11.2009, s. 1).
      
         (2)  Nariadenie Komisie (EÚ) č. 142/2011 z 25. februára 2011, ktorým sa vykonáva nariadenie Európskeho parlamentu a Rady (ES) č. 1069/2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu, a ktorým sa vykonáva smernica Rady 97/78/ES, pokiaľ ide o určité vzorky a predmety vyňaté spod povinnosti veterinárnych kontrol na hraniciach podľa danej smernice (Ú. v. EÚ L 54, 26.2.2011, s. 1).“
      
         (3)  Nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (Ú. v. EÚ L 358, 31.12.2012, s. 59).“
      
         (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).